De Oesdrip

De Oesdrip is it ledeblêd fan it Skriuwersbûn, de  belangeferiening fan en foar Fryske skriuwers. It blêd ferskynde fan 1969 oant 2003 trije kear yn it jier. Hjoed-de-dei ferskynt it trijeris it jier, ûnder redaksje fan Sytske de Boer en Simon Oosting. It is digitaal, mar leden dy't gjin E-mail hawwe, krije it oer de post tastjoerd. De leden fan it bûn krije regelmjittich in ledebulletin mei alle nijtsjes en gearkomsten tastjoerd.Webside Skriuwersbûn 

 1969-2003 
De earste redaksje bestie út Freark Dam, Rink van der Velde en Harm Wesseling. 
Redaksjelid Klaes Wielinga waard yn 1976 opfolge troch Johanneke Liemburg.LC, 29 novimber 1976 Yn 1984 waard it trijemanskip opfolge troch in twamanskip Durk van der Ploeg en Andrys Stienstra.LC, 7 septimber 1984

Yn it earste nûmer stie in ferslach fan de oprjochtings- en de earste bestjoersgearkomste, in nammelist fan de leden, de statuten van it bûn en in ferklearring fan it wurd 'oesdrip' ('fan de daksrâne ôfdripjend reinwetter' neffens it Frysk wurdboek), mei wurden fan deselde stam yn it Nederlânsk, Sealtersk, Noardfrysk en Ingelsk.LC, 7 maaie 1969

It tredde nûmer wie hielendal wijd oan skriuwer Abe Brouwer, mei bydragen fan Freark Dam, Cees Jongsma, Jo Smit, Douwe Tamminga, Pieter Terpstra en Klaas Wielinga. LC, 29 novimber 1971Yn 1972 ferskynde in earenûmer wijd oan Theun de Vries. Yn 1974 publisearre it blêd de folsleine bibliografy fan Hoatse de Jong by gelegenheid fan dy syn njoggentichste jierdei.LC, 5 oktober 1974

It blêd krige út finansjele need sûnt 1980 in ienfâldiger útris as yn eardere jierren wenst wie.LC, 29 maart 1980 Yn 1987 waard in enkête hâlden oer de Oesdrip. It jild blykte doe in probleem te wurden.LC 1 maaie 1987

Kategory:Frysktalich tydskrift
Kategory:Frysk literêr tydskrift
Kategory:Frysk meidielingeblêd
Kategory:Krante of tydskrift oprjochte yn 1969
Kategory:Krante of tydskrift opheft yn 2003